**Ministru kabineta noteikumu projekta**

**„Grozījumi Ministru kabineta 2010.gada 5.janvāra noteikumos Nr.2**

**„Kārtība, kādā īsteno granta projektu konkursus””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Attīstības sadarbības politikas pamatnostādnēm laika posmam no 2011.-2015.gadam daļa no attīstības sadarbības politikas īstenošanai piešķirtā finansējuma tiks novirzīta kā līdzfinansējums nevalstiskajām organizācijām un sociālajiem partneriem, kas ieguvuši finansējumu no Eiropas Komisijas un citiem starptautiskās palīdzības finansētājiem attīstības sadarbības un sabiedrības izpratnes par attīstības sadarbību veicināšanas jomā. Līdz ar to nepieciešams veikt grozījumus Ministru kabineta 2010.gada 5.janvāra noteikumos Nr.2 „Kārtība, kādā īsteno granta projektu konkursus” (turpmāk – MK noteikumi).  |
| 2. | Pašreizējā situācija un problēmas | MK noteikumi nosaka kārtību grantu projektu konkursu vadībai gadījumā, ja Ārlietu ministrija piešķir līdz pat 100% no projekta īstenošanai nepieciešamā finansējuma. Sekojoši šajos noteikumos ir paredzēta detalizēta un izvērsta projekta pieteikuma forma, kā arī detalizēta projekta izvērtēšana. 2013.gadā Ārlietu ministrija plāno uzsākt līdzfinansējuma sniegšanu projektiem, kurus jau ir izvērtējuši, apstiprinājuši un finansē starptautiskās palīdzības sniedzēji, t. sk. Eiropas Komisija.\* Šajā situācijā nav racionāli piemērot līdzšinējo projektu izvērtēšanas kārtību, jo projektus jau ir izvērtējuši starptautiskās palīdzības finansētāji, balstoties uz stingriem starptautiskiem kritērijiem. Tā vietā ir nepieciešams vienkāršot projekta pieteikuma formas prasības, kā arī mainīt projekta izvērtēšanas kritērijus. *\*Parasti starptautiskās palīdzības finansētāji* *projektu īstenošanai sniedz līdz 50-80% no projekta kopējās summas, tādēļ projektu pieteicējiem, tajā skaitā, nevalstiskajām organizācijām, nepieciešams nodrošināt līdzfinansējumu projekta īstenošanai.*  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz veikt grozījumus MK noteikumos, paredzot vienkāršotu projekta pieteikuma formu tādiem projektiem, kurus finansē Eiropas Komisija vai citi starptautiskās palīdzības finansētāji, kā arī paredzot vienkāršotus šādu projektu pieteikumu vērtēšanas kritērijus.  |
| 5. | Projekta izstrādē iesaistītās institūcijas | Visas nozaru ministrijas, nevalstiskās organizācijas un sociālie partneri, kas pārstāvēti Konsultatīvajā padomē attīstības sadarbības politikas jautājumos. |
| 6. | Iemesli, kādēļ netika nodrošināta sabiedrības līdzdalība | Nevalstisko organizāciju un sociālo partneru līdzdalība tika nodrošināta, saskaņojot projektu un atbilstoši ņemot vērā saņemtos viedokļus.  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Nevalstiskās organizācijas, sociālie partneri. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Piešķirot līdzfinansējumu 10-30% apmērā no projekta kopējā budžeta, nevalstiskās organizācijas un sociālie partneri var īstenot starptautiskās palīdzības finansētāju finansētus projektus, kuri tiek īstenoti, tajā skaitā arī, Latvijā. Līdz ar to daļa no projekta kopējā finansējuma algu, iegādāto preču un pakalpojumu veidā nonāk Latvijas ekonomikā. |
| 4. | Tiesiskā regulējuma nefinansiālā ietekme | Nav |
| 5. | Administratīvās procedūras raksturojums | Projekts paredz vienkāršot administratīvās procedūras, atvieglojot granta projektu konkursu vadību par līdzfinansējuma piešķiršanu.  |
| 6. | Administratīvo izmaksu monetārs novērtējums | Nav |
| 7. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Kopienas Dibināšanas līguma 177.panta 3.punkts nosaka, ka Kopiena un dalībvalstis ņem vērā mērķus, ko tās apstiprinājušas saistībā ar Apvienoto Nāciju Organizāciju (ANO) un citām starptautiskajām organizācijām.ES Padomes 2005.gada 24.maija secinājumi Nr.9266/05 “*Millennium Development Goals: EU Contribution to the Review of the MDGs at the UN 2005 High Level Event*”. Padomes secinājumos ir noteikti mehānismi efektīvākai palīdzības attīstības sadarbības jomā īstenošanai, lai spētu sasniegt ANO deklarācijā noteiktos mērķus (*Millennium Development Goals*). Padome secinājumos atsaucas arī uz Parīzes deklarāciju palīdzības efektivitātei (*Paris Declaration on Aid Effectiveness*, 2005. gada 28. februāris – 2. marts), kurā tiek noteiktas vadlīnijas efektīvākai attīstītības sadarbības īstenošanai, uzsverot starptautiskās palīdzības finansētāju savstarpējo sadarbību kopēju programmu finansēšanā un īstenošanā. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | 2012.gada aprīļa Konsultatīvās padomes attīstības sadarbības politikas jautājumos sēdes ietvaros klātesošie, t.sk., nevalstiskās organizācijas un sociālie partneri, tika informēti par projekta izstrādi.  |
| 2. | Sabiedrības līdzdalība projekta izstrādē | Projekta izstrādes procesā šī gada 15.oktobrī projekts tika nosūtīts Konsultatīvās padomes locekļiem - (visām nozaru ministrijām), Saeimas Eiropas lietu komisijai, Valsts administrācijas skolai (VAS), biedrībai Latvijas Platforma attīstības sadarbībai (LAPAS), Latvijas Pašvaldību savienībai (LPS), Latvijas Rektoru padomei un sociālajiem partneriem - Latvijas Darba devēju konfederācijai (LDDK), Latvijas tirdzniecības un rūpniecības kamerai (LTRK), Latvijas Brīvo arodbiedrību savienībai (LBAS).  |
| 3. | Sabiedrības līdzdalības rezultāti | Neformālo konsultāciju rezultātā tika saņemti priekšlikumi un iebildumi no Finanšu ministrijas, Zemkopības ministrijas, Tieslietu ministrijas, LBAS un LAPAS. Saņemtie iebildumi un priekšlikumi tika ņemti vērā pēc būtības. |
| 4. | Saeimas un ekspertu līdzdalība | Nav nepieciešams |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām | Projekta izpilde neietekmē iesaistīto institūciju funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi jaunas institūcijas veidot nav nepieciešams. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi esošās institūcijas likvidēt nav nepieciešams.  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi esošo institūciju reorganizācija vai esošo institūciju apvienošana nav nepieciešama. |
| 6. | Cita informācija | Nav |

Anotācijas III un IV sadaļa – noteikumu projekts šīs jomas neskar.

Ārlietu ministrs E. Rinkēvičs

Vīza: valsts sekretārs A. Teikmanis

31.01.2013 14:25

842

Ārlietu ministrijas

Attīstības sadarbības politikas nodaļas pirmā sekretāre

67016423, evita.cikute@mfa.gov.lv